Majstro Eckhart

Eckhart von Hochheim (naskiĝis ĉirkaŭ 1260 en Tambach aŭ en Hochheim, mortis antaŭ la 30-a de aprilo 1328 en Avinjono) estis germana dominikana monaĥo, fondinto de la germana mistikismo, skolastika verkisto kaj predikisto. Lia panteisma mistiko kelkfoje proksimiĝas al ateismo. Li forĵetis la eksteraĵojn de la religioj.

 Vivo 
 1277: La junulo eniras la Dominikana monaĥejon en Erfurto. Poste li komencas ĝeneralan studon en Kolonjo, eble ankoraŭ ĉe Albertus Magnus. Li ĉefe legas verkojn de Aŭgusteno de Hipono, Tomaso de Akvino, Skoto Eriugena kaj la novplatonistoj. Dum la disputo pri la universalaĵoj li estas ĉe la flanko de la realistoj.
 1293: Eckhart iĝis prioro de la erfurta monaĥejo kaj vikario de tuta Turingio.
 1302: Li instruas ĉe la Sorbono kiel profesoro de teologio.
 1304: Li iĝis provinciestro de la nove kreita ordena provinco de Saksio.
 1306: Eckart iĝis ĝenerala vikario de Bohemujo.
 1311: Li iras Parizon denove instruonte. Tie li planas la verkon Opus tripartitum, kiu restas nefinita. Nur kelkaj ekzegezaĵoj de la Biblio el la planita tria parto estis skribitaj (latinlingve). Sed liaj plej gravaj verkoj estis ĉirkaŭ 100 germanlingvaj predikoj kaj traktaĵoj, la Buch der göttlichen Tröstung, la Rede der underscheidunge kaj Von abgescheidenheit. Tie Eckart reprenis novplatonisman tradicion: mistike la ĉeesto de Dio traviveblus.
 1314: Eckart estas majstro kaj profesoro de teologio en Strasburgo, poste en Kolonjo kaj Frankfurt am Main.
 1326: La kolonja ĉefepiskopo von Ochsenstein komencigis inkvizician proceduron kontraŭ li - kaj Eckhart ege protestas.
 1327: Eckart mortis, verŝajne en Avinjono.
 1329: Aperas papa buleo kondamnanta 26 frazojn de Eckart kiel herezajn.

 Literaturo 
 Dietmar Mieth: Fascino hodiaŭa de Majstro Eckhart, eldonita de Evangelische Predigergemeinde Erfurt, 2015 (traduko el la germana) 

 Eksteraj ligiloj 

 Eckhart Triebel: Meister Eckhart und seine Zeit (Majstro Eckhart kaj lia tempo - germana)
 Eckhart Triebel: Meister Eckhart Bibliographie seit 1995 (Majstro Eckhart-bibliografio ekde 1995)
 http://www.ulb.ac.be/philo/rmblf/eckhart.html  
 http://www.op.org/eckhart  
 http://www.meister-eckhart-gesellschaft.de  
 Informoj en la malnovgreka

Kategorio:Naskiĝintoj en 1260
Kategorio:Mortintoj en 1329
Kategorio:Budhismo kaj kristanismo
Kategorio:Germanaj mistikuloj
Kategorio:Germanaj dominikanoj
Kategorio:Dominikanaj mistikuloj
Kategorio:Germanaj spiritaj verkistoj
Kategorio:Germanaj filozofoj
Kategorio:Homoj rilataj al Erfurto
Kategorio:Tambach-Dietharz
Kategorio:Germanaj romkatolikaj teologoj
Kategorio:Germanaj verkistoj de la 13-a jarcento
Kategorio:Romkatolikaj teologoj de la 13-a jarcento
Kategorio:Germanaj verkistoj de la 14-a jarcento
Kategorio:Romkatolikaj teologoj de la 14-a jarcento
Kategorio:Germanaj filozofoj de la 13-a jarcento
Kategorio:Germanaj filozofoj de la 14-a jarcento